 ዝፈጸምክዎ ጌጋ ከም ዘየለኳ ዝፈልጥ እንተኾንኩ ... ብኸምዚ ኩነታት ነቲ ናተይን ናቶምን መነባብሮ ከነጻጽሮ እንከለኹ ኣብ ልዕሊኦም በደል ዝፈጸምኩ ኮይኑ ዝስማዓኒ እዋን ኣሎ ኣብዘን ዝሓለፋ 18 ዓመታት ካብ ዘጋጠሞ ሕማቕ ተመክሮ ኣብ ዝተፈላለዩ ወገናት ዘጋጠሞ ተነጽሎ ከም ዝነበረውን ይዛረብ ብሓደ ወገን ብደምበ ተቓውሞ ኣባይ ዝቐንዑ ፍሉይ ግምት ዝወሃቦ ኣይኮነን ግን ... መደባት ናይ ፕረዚደንትዩ ዝትግብር ... ዝብል ጎስጓስ ንዓሰርተ ሸሞንተ ዓመት ተኻይዱ ስለዚ ተነጽሎሎ ካብዚ ደምበ ተቓውሞዚ ብኣንጻሩ ይብል ኣቶ መስፍን ምስ ፕረዚደንት ኤርትራ ዝነበሮ ርክብ ካብቲ ናይ ካልኦት ዝኸፍአ ምንባሩን ኣብ ብዙሕ ጉዳያት ዘይምስምማዕ ከም ዝነበሮም ይጠቅስ ሚኒስተር ነበር ብርሃነ ኣብርሀ ኣብ ውሽጢ ኤርትራ ኮይኑ ንፕረዚደንት ኢሳይያስ ብትሪ ነቒፉ ብማዕሪኡ ከኣ ደገ ምስ መጻእኩ ካልኦት ተቓወምቲና ዝብሉ ዘይገጠሞም ሽግር ካብ መንግስቲ ኤርትራን ደገፍቱን ናባይዩ መጺኡ ... እቲ ተነጽሎ ኣብ ልዕለይ ፍሉይ ኣቓልቦ ዘለዎዩ: ስለዚ ዳርጋ ካብ ክልቲኡየ ተነጺለ ኣሕሊፈዮ ይብል ኣካላዊ ጎነጽ ከይተረፈው ኣብ ልዕለይ ተፈጺሙዩ እዚ ግን ንናይ ቃልሲ ፍናነይ ኣየዳኾሞን እኳ ድኣ ኣሐይልዎ ንሱን ብጾቱን ንሃገራዊ ድሕነት ኤርትራ ኣብ ሓደጋ ኣውዲቖም ንዝብል ብወገን መንግስቲ ኤርትራን ደገፍቱን ንዝቐርበሎም ክሲ ከምልስ እንከሎ ድማ ትርጉም ዘይብሉ ክብል ይገልጾ ካብ ገለ ተቓወምቲ ወገናት ንዝቐርበሉ ነቐፌታውን ከምኡ ኣብ ፓለቲካዊ ጉዳያት ሓድነትን ስምረትን ዘይምህላዉ ከም ዘሕዝኖውን ጠቒሱ ኣብ መንጎ ተቓወምቲ ዘሎ ምክፍፋል ንመንግስቲ ኢሳይያስ ኣፍወርቂ ከይብድህዎ ቀንዲ ምኽንያት ምዃኑ ተንተንቲ ፓለቲካ ኤርትራ ይገልጹ ሕቶታት ኣባላት ጉጅለ-15 ምንጪ ስእሊ, PETROS TESFAGIORGIS መግለጺ ስእሊ, ጉጅለ 15 ላዕለዎት መራሕቲ መንግስቲ ዝርከብዎም ኣባላት ሃገራዊ ባይቶዮም ነይሮም ኣቶ መስፍን ሓጎስ ብምኽንያት መበል 18 ዓመት ማእሰርቲ ናይቶም ብጉጅለ-15 ዝፍለጡ ኣባላት ሃገራዊ ባይቶ ምስ ቢቢሲ ትግርኛ ኣብ ዝገበሮ ቃለመሕትት ንሱን ኣባላት ጉጅለ-15 ዝኾኑ ብጾቱን ኣብ 2001 ኮነ ቅድሚኡ ኣትሒዞም ክእርምዎ ዝጽዕሩ ዝነበሩ ቅልውላው ከምዝነበረ ገሊጹ ጠንቂ እቲ ጸገም ድማ ግዝኣት ሓደ ሰብዩ ነይሩ ይብል ፕረዚደንት ብዘይተሓታትነትን ምቁጽጻርን ውሳነታት ማእከላይ ባይቶ ህዝባዊ ግንባር ንደሞክራስን ፍትሕን ህግደፍ ሃገራዊ ባይቶን ብምጉሳይ ደረት ዘይብሉ ውሳነታት ይወስድ ነይሩ ብምባልዮም ተቓውምኦም ኣስሚዖም ብፍላይ ኣብ ጉዳይ ዶባዊ ኲናት ኢትዮ-ኤርትራ ዝነበሮ ኣተሓሕዛ ከም ዝተነቕፈን ንኣካይዳ ናይቲ ኲናት ዝምርምር ሓደ ኮሚተ ክቐውም ኣገዲዶምዮም ይኹንምበር እታ ኮሚተ ስርሓ ከይሰርሐት ኣብ ምትፍናን ስለዝኣተዉ ስርሓ ከይፈጸመት ፈሪሳ ንሳቶምውን ኣደዳ ማእሰርትን ስደትን ኮይኖም እቲ ካልኣይን ቀንዲ ሕመረት ናይ ጠለባቶምን ግን ምምስራት ቅዋማዊ መንግስቲ ምዃኑ ኣቶ መስፍን ይገልጽ ኮሚሽን ምርጫ ቆይሙ ከም ዝነበረን ንሕጊ ፓለቲካዊ ሰልፍታት እትነድፍ ኮሚተውን ስራሓ ወዲኣ ከተቕርብ ትጽቢት እናተገብረላ እንከሎ እቲ መስርሕ ከም ዝበርዓነ ይዛረብ ቅዋም ኤርትራ ኣብ 1997 ድሕሪ ምጽዳቑ ብሰንኪ ዶባዊ ኲናት ተወንዚፉ ድሕሪ ምጽናሕ ድሕሪ ነዊሕ ዓመታት ፕረዚደንት ኢሳይያስ ከይተተግበረ ዝሞተዩ ክብል ገሊጽዎዩ ሓድሽ ቅዋም ክንደፍ ምዃኑ ኣብ 2014 ብወግዒ ድሕሪ ምግላጹ ዝኾነ ዓይነት መስርሕ ይኹን ቅዋም ዛጊት ኣይተራእየን ክሳብ ኣብዚ እዋንዚ ድማ ነታ ሃገር ብዘይ ቅዋምዩ ዝገዝኣ ዘሎ ኣብቲ ኣብ 2001 ዝጸሓፍዎ ቅሉዕ መልእኽቲ ነቲ ዝነበሮም ስክፍታታት ሕቶታትን ጠለባትን ንምቕራብ ኣኼባ ክግበሩኳ እንተ ጸውዑ እቲ ፕረዚደንት ግን ትጋገዩ ኣለኹም ብምባል ኣቕቢጹ ጉጅለ 15 ብዓል መንዮም? 